কাশিয়ানী থানার অফিসার ইনচার্জ সৈয়দ আব্দুল মান্নান জানান, সরকারী চাল কালো বাজারে বিক্রি করা হবে এমন  সংবাদের ভিত্তিতে রামদিয়া পুলিশ ফাঁড়ির আইসি (ইনচার্জ) এ,এইচ,এম সালাউদ্দিনের নেতৃত্বে একদল পুলিশ উপজেলার রামদিয়া বাজারের ব্যবসায়ী নূর ইসলামের বাসায় অভিযান চালিয়ে ও,এম,এস এর ১৩৬ বস্তা (৬ হাজার ৮শত কেজি) চাল আটক করে। এ চাল কালো বাজারে বিক্রি করা জন্য মজুদ করা হয়েছিল। এসময় পুলিশের উপস্থিতি টের পেয়ে মজুদদার ব্যবসায়ী নূর ইসলাম পালিয়ে যায়। পরে খবর পেয়ে গোপালগঞ্জ জেলা প্রশাসক শেখ ইউসুফ হারুন, অতিরিক্ত পুলিশ সুপার সরদার রোকন-উজ্জামান ও কাশিয়ানী থানার অফিসার ইনচার্জ সৈয়দ আব্দুল মান্নান ঘটনাস্থল পরিদর্শ করেছেন। আটককৃত এসব  চালের বস্তার গায়ে সরকারী সিল লাগানো রয়েছে।